I 1855 ble Aksjeselskapet Tou etablert, med mål om å starte produksjon av mel og øl. Møllen kom først, med ferdigstillelse av bryggeriet i 1858. I 1901 ble all produksjon av øl flyttet til Lervig i Stavanger, der Aktiebryggeriet ble overtatt i 1908. I 1974 ble produksjonen flyttet til nye bygninger på Forus. Christianssands Bryggeri (CB) ble i 1964 et datterselskap av Tou, men ble senere i 1990 utskilt som et eget selskap igjen. Tou fusjonerte i 1990 med Nora Industrier og ble en del av drikkevareselskapet Ringnes.